31987R4056
L 379/29
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 4056/87 НА КОМИСИЯТА
от 22 декември 1987 година
за определяне методите на анализ и други разпоредби с технически характер, необходими за прилагането на Регламент (ЕИО) № 3035/80 на Съвета за определяне по отношение на някои селскостопански продукти, изнасяни под формата на стоки, които не са предмет на приложение II към Договора, на общите правила за предоставяне на възстановявания при износ и на критериите за определяне на размера им
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическата номенклатура и общата митническа тарифа (1), изменен с Регламент (ЕИО) № 3985/87 (2), и по-специално член 9 от него,
като има предвид, че за осигуряване на еднакво третиране при износ от Общността на стоките, към които се прилага Регламент № 3035/80 на Съвета (ЕИО) (3), последно изменен с Регламент (ЕИО) № 4055/87 (4), е важно по-добре да се дефинират методите на анализ и другите разпоредби от технически характер;
като има предвид, че мерките, предвидени в настоящия регламент, са в съответствие със становището на Комитета за номенклатурата,
ПРИЕ НАСТОЯЩИЯ РЕГЛАМЕНТ:
Член 1
Настоящият регламент определя методите на анализ в Общността, необходими за прилагането на Регламенти (ЕИО) № 3033/80 на Съвета (5), изменен с Регламент (ЕИО) № 3743/87 (6), (що се отнася за износа) и (ЕИО) № 3035/80, или вместо това, същността на аналитичните операции, които трябва да се следват или принципът на метод, който да се прилага.
Член 2
В съответствие с бележките в приложение Г към Регламент (ЕИО) № 3035/80 и за прилагането на същото това приложение, „данни, получени от анализа на стоките“, посочени в колона 3, са получени посредством цитираните в настоящия член методи, процедури и формули:
1.
Захари
Хроматографията в течна фаза с висока точност (HPLC) се използва за индивидуално дозиране на захарите.
А.
Съдържанието на захароза, отбелязано в на приложение Г, колона 3, е равно на:
a)
S + (2F) × 0,95,
когато съдържанието на глюкоза е по-голямо или равно на това на фруктозата,
или
б)
S + (G + F) × 0,95
когато съдържанието на глюкоза е по-малко или равно на това на фруктозата,
където
S е съдържание на захароза, определено с HPLC,
F е съдържание на фруктоза, определено с HPLC,
G е съдържание на глюкоза, определено с HPLC.
Когато е заявено наличието на хидролизат на лактоза и/или са показани количества лактоза и галактоза, съдържание на глюкоза, равностойно на това на галактозата (определена с HPLC) се приспада от съдържанието на глюкоза (G) преди извършване на всякакви изчисления.
Б.
Съдържанието на глюкоза, отбелязано в приложение Г, колона 3, е равно на:
а)
G - F,
когато съдържанието на глюкоза е по-високо от това на фруктозата,
б)
0 (няма),
когато съдържанието на глюкоза е равно или по-малко от това на фруктозата.
Когато е заявено наличието на хидролизат на лактоза и/или са показани количества лактоза и галактоза, съдържание на глюкоза, равностойно на това на галактозата (определена с HPLC) се приспада от съдържанието на глюкоза (G) преди извършване на всякакви изчисления.
2.
Скорбяла (или декстрини)
(декстрините се изчисляват в скорбяла)
А.
За всички позиции и подпозиции, различни от подпозиции 3505 10 10, 3505 10 90, 3505 20 10-3505 20 90, както и 3809 10 10-3809 10 90 от Комбинираната номенклатура, съдържанието на скорбяла (или декстрини), посочено в приложение Г, колона 3, съответства на формулата:
(Z - G) × 0,9,
където
Ζ
е съдържание на глюкоза, определено по метода, описан в приложение I към Регламент (ЕИО) № 4154/87 на Комисията, (7)
G
е съдържание на глюкоза, определено чрез HPLC.
Б.
За позиции и подпозиции 3505 10 10, 3505 10 90, 3505 20 10-3505 20 90, както и 3809 10 10-3809 10 90 от Комбинираната номенклатура, съдържанието на скорбяла (или декстрини) е определеното при прилагане на метода, даден в приложение II към Регламент (ЕИО) № 4154/87.
3.
Мазнини от млечен произход
За определяне на мазнините от млечен произход, посочени в приложение Г, колона 3, се прилага метод, използващ екстрахиране с петролен етер, предшествано от хидролиза със солна киселина и последвано от хроматография в газова фаза на метиловите естери на мастните киселини. Доколкото наличието на мазнината от млечен произход е налице, процентът ѝ се изчислява, като се умножи процентът на метиловия бутират по 23 и така получената стойност се умножава по общото тегловно съдържание в проценти на мазнината в непроменената стока и се дели на 100.
Член 3
За прилагането на приложение В към Регламент (ЕИО) № 3035/80, дозирането на манитола и на D-глуцитола (сорбитол) се извършва по метода HPLC.
Член 4
1. Изготвя се бюлетин за анализа.
2. Бюлетинът за анализа трябва конкретно да посочва:
-
всички индикации, свързани с идентифицирането на пробата,
-
използваният метод, приет от Общността, и точното позоваване на законовия текст, където той се споменава или евентуално позоваването на подробен метод, който повтаря същността на аналитичните операции, които трябва да се следват или принципът на метода, който трябва да се прилага, посочени в настоящия регламент,
-
елементите, които може да са повлияли на резултатите,
-
резултатите от анализа, като се има предвид изразяването им според използвания метод и изразяването, което се диктува от потребностите на митническите или управленските служби.
Член 5
Настоящият регламент влиза в сила на 1 януари 1988 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 декември 1987 година.